open-index/open-wikipedia-markdown huggingface dataset:
כריסטיאן יונסון

**כריסטיאן יונסון** (באיסלנדית: **Kristján Jónsson**; 4 במרץ 1852 – 2 ביולי 1926 היה השר לענייני איסלנד מה-14 במרץ 1911 ועד ה-24 ביולי 1912. הוא היה חבר האלת'ינגי (הפרלמנט של איסלנד) משנת 1893 ועד 1905 ומ-1908 ועד 1913.

יונסון נולד בחווה בצפון-מזרח איסלנד. שניים מאחיו עסקו גם הם בפוליטיקה: פטור (1922-1858, היה חבר האלת'ינגי מ-1894 ועד מותו וכיהן כשר התעשייה בשנים 1920–1922) וסטינגרימור (1956-1858, היה חבר האלת'ינגי בשנים 1906–1915). כריסטיאן יונסון היה חותנו של זיגרדור אגרז שמאוחר יותר כיהן גם הוא בתפקיד השר לענייני איסלנד.

## קישורים חיצוניים
* מידע מתוך אתר האלת'ינגי 

קטגוריה:ראשי ממשלת איסלנד
קטגוריה:ילידי 1852

קטגוריה:נפטרים ב-1926
ידיד לעת צרה

**ידיד לעת צרה** (באנגלית: **The Littlest Hobo**) הייתה סדרת טלוויזיה קנדית שהתבססה על סרט קולנוע אמריקאי משנת 1958 בעל אותו השם. הסדרה שודרה תחילה בין השנים 1963 – 1965 ולאחר מכן לאורך שש עונות נוספות בין 1979 – 1985.

הסרט והסדרה עסקו בכלב רועים גרמני הנודד ממקום למקום ומסייע לאנשים במצוקה. את הנווד גילם במרבית הפרקים כלב בשם לונדון. אף על פי שרבים מן האנשים להם סייע ביקשו לאמצו, הוא העדיף להמשיך בנדודיו. לכלב לא היה שם (זולת שמות חיבה שניתנו לו על ידי אנשים להם סייע), ולא נמסר בסדרה כל מידע על מוצאו, מניעיו או יעדו. בסדרה השתתפו בתפקידי אורח כוכבי התקופה כגון מייקל איירונסייד, ריי וולסטון, ג'יימס מקארתור, אייב ויגודה, לזלי נילסן, מייגן פולווס ודפורסט קלי, אולם הדמות הקבועה היחידה הייתה הכלב האלמוני עצמו. בפרק משנת 1979 השתתף גם מייק מאיירס, אז בן 16.

הסדרה שודרה בטלוויזיה הישראלית בשנות השמונים.

## קישורים חיצוניים

* 

קטגוריה:סדרות טלוויזיה קנדיות לילדים
קטגוריה:תוכניות טלוויזיה שעלו לשידור בשנות ה-1960
קטגוריה:תוכניות טלוויזיה שעלו לשידור בשנות ה-1970
קטגוריה:הערוץ הראשון - תוכניות רכש
ואלר ז'רמן

**ואלר ז'רמן** (בצרפתית: **Valère Germain**; נולד ב-17 באפריל 1990 במרסיי שבצרפת) הוא כדורגלן עבר צרפתי ששיחק בעמדת החלוץ

## קריירת מועדונים
### מונקו
בצעירותו עבר ז'רמן במספר מחלקות נוער, עד שהגיע למחלקת הנוער של מונקו בשנת 2005. בעונת  החל ז'רמן לשחק במונקו II, קבוצת המילואים של המועדון. הוא ערך 29 הופעות והבקיע 13 שערים. ב-1 במאי 2011 ערך ז'רמן את הופעת הבכורה שלו בקבוצה הראשונה של המועדון, כשנכנס כמחליף בדקה ה-72 בתיקו 1-1 נגד סנט אטיין במסגרת המחזור ה-33 בליגת העל הצרפתית. הוא ערך בעונה זו, שהסתיימה בירידת המועדון לליגת המשנה הצרפתית.

החל מעונת  הפך ז'רמן לשחקן הרכב קבוע בקבוצה. ב-15 באוגוסט 2011 הבקיע ז'רמן את שער הבכורה שלו במועדון, שער בתוספת הזמן של המחצית השנייה בהפסד 1–2 לסטאד ריימס במסגרת המחזור השלישי בליגה. ז'רמן ערך 34 הופעות ליגה והבקיע 8 שערים בעונה זו, והוסיף 35 הופעות ליגה ו-14 שערים בעונה העוקבת, שבסיומה שבה מונקו לליגת העל הצרפתית.

ב-23 ביולי 2013 חתם ז'רמן על חוזה חדש ל-4 שנים במועדון. ב-16 בינואר 2014 הבקיע ז'רמן את שער הבכורה שלו בליגת העל הצרפתית, שער בדקה ה-41 בניצחון 0–2 על אולימפיק מרסיי במסגרת המחזור ה-22 בליגה. הוא ערך 23 הופעות ליגה בעונת , בה סיימה מונקו במקום השני בליגה, והבקיע 5 שערים. בעונת  איבד ז'רמן את מעמדו במועדון וערך 29 הופעות ליגה, 20 מהן כשחקן מחליף. הוא הבקיע 4 שערים בלבד, כשמונקו מסיימת במקום השלישי בליגה. ב-1 באוקטובר 2014 ערך ז'רמן את הופעת הבכורה שלו בליגת האלופות, כשנכנס כמחליף בדקה ה-80 בתיקו 0-0 נגד זניט סנקט פטרבורג במסגרת המחזור השני בשלב הבתים לעונת 2014/2015. הוא הוסיף הופעה בשלב הבתים נגד בנפיקה ליסבון והופעה נוספת בשלב רבע הגמר נגד יובנטוס, בו הודחה מונקו.

### ההשאלה לניס
בחודש יולי 2015 הושאל ז'רמן לניס מליגת העל הצרפתית למשך עונה אחת. ב-8 באוגוסט 2015 ערך ז'רמן את הופעת הבכורה שלו במועדון, כששיחק 90 דקות בהפסד 1–2 לקבוצת האם שלו, מונקו, במסגרת המחזור הראשון בליגה. ז'רמן הבקיע בדקה השביעית את שער היתרון לזכות ניס. הוא שיחק בכל 38 משחקי הליגה של ניס, ב-36 מהם בהרכב הפותח, והבקיע 14 שערים.

### החזרה למונקו
לקראת עונת  חזר ז'רמן למונקו, והתחיל את העונה כשחקן הרכב. בתחילת העונה עזר ז'רמן לקבוצתו להעפיל לליגת האלופות לעונת 2016/2017 לאחר משחקי מוקדמות נגד פנרבחצ'ה ונגד ויאריאל. בהמשך העונה איבד שוב את מקומו בהרכב לטובת קיליאן אמבפה.

### מרסיי
ב-27 ביוני 2017 חתם ז'רמן במרסיי. ב-27 ביולי ערך את הופעתו הבכורה בקבוצה בניצחון 2–4 על אוסטנדה בו כבש שלושער במסגרת סיבוב המוקדמות השלישי בבליגה האירופית.

### מונפלייה
ב-31 באוגוסט 2021 חתם ז'רמן במונפלייה.

ב-6 באפריל 2024 חתם במקארתור מליגת העל האוסטרלית. ב-27 בפברואר 2025 חתם בסאנפרצ'ה הירושימה היפנית. בינואר 2026 פרש ממשחק.

## קישורים חיצוניים

קטגוריה:כדורגלנים צרפתים
קטגוריה:חלוצי כדורגל צרפתים
קטגוריה:מרסיי: כדורגלנים
קטגוריה:כדורגלני מונקו
קטגוריה:כדורגלני ניס
קטגוריה:כדורגלני אולימפיק מרסיי
קטגוריה:כדורגלני מונפלייה
קטגוריה:כדורגלני סאנפרצ'ה הירושימה
קטגוריה:ספורטאים זרים באוסטרליה
קטגוריה:צרפתים שנולדו ב-1990
גלריה נורה

**גלריה נורה** היא הגלריה הראשונה בירושלים, ואחת מהגלריות הראשונות בישראל.
נורה (אלאונורה) וילנסקי (1980-1899) הייתה יוזמת ומקימת הגלריה. בתה, דינה חנוך, ניהלה את הגלריה, עד למותה ב-2021.

## תולדות הגלריה
הגלריה החלה לפעול משנת 1942 בביתו של הצייר לודוויג יונס ברחוב ממילא, (רחוב אגרון) זמן קצר לאחר מותו. היא נשאה אז את השם "גלריה יונס" והוצגו בה בין היתר תערוכות של האמנים: מרסל ינקו, משה מוקדי, יעקב שטיינהרדט, לאופולד קרקואר, איזידור אשהיים, מירון סימה ויעקב פינס.

ב-1954 עברה הגלריה לאכסנייתה הנוכחית, בביתה של נורה וילנסקי בשדרות בן מיימון שברחביה בירושלים, ושם הגלריה שונה ל"סטודיו נורה גלריה לאמנות". במהלך השנים קיצרה וילנסקי את השם ל"גלריה נורה".
עד מותה של וילנסקי ב-1980, נערכו בגלריה 223 תערוכות של אמנים שונים מישראל ומארצות אחרות.

מבקר האמנות של ה"ג'רוזלם פוסט", מאיר רונן, כתב זמן קצר לאחר מותה של וילנסקי: "אלאונורה וילנסקי, או פשוט נורה כפי שהייתה ידועה לכמה דורות של אוהבי אמנות, הלכה לעולמה בגיל 80... במשך 38 שנה, כמה דורות של אמנים ישראלים וזרים מצאו בה תמיכה, עידוד ופרסום, וכן אלפי ירושלמים ביקרו בקביעות בגלריה... נורה לא הציגה "איזמים" או מגמות מסוימות. גישתה הייתה תמיד פתוחה, והיא עמדה על כך להציג איכות וכשרון באווירה של טעם טוב. אין גלריה ישראלית אחרת שהצליחה להיות יותר חמה ופחות מאולצת, ואשר הציגה בקביעות מבחר כה רחב ומגוון. נורה הייתה הראשונה שהציגה את פימה, בקון ומורי בצלאל כגון: שטיינהרדט, אשהיים, פינס, סימה, קרקואר. היא גם הציגה לראשונה אמנים מחו"ל... פסגת תערוכותיה הייתה תערוכתה של סוניה דלוניי, חלוצת האמנות המופשטת... הסתלקותה של נורה נראית כסיום תקופה... היא הייתה אחת מתושבי טרום המדינה רחבי הלב שהטביעו את חותמם על חיי ירושלים".

ב-1980 נערכה לכבוד וילנסקי אזכרה בבית האמנים בירושלים, במהלכה פנו אוהבי הגלריה לבתה, דינה חנוך, בבקשה להמשיך את הגלריה. מאז, חנוך היא מנהלת הגלריה, בה נערכו למעלה מ-500 תערוכות: תערוכות קבוצתיות וכן תערוכות יחיד. מבין האמנים שהציגו בגלריה: סוניה דלוניי , קטה אפרים מרכוס, מרדכי אבניאל, אליזבט אפשטיין, לאה גרונדיג, דיולה צילצר, פרנץ ברנהיימר, יוסף קונסטנט, הרמן שטרוק, בוריס לקר, דבי קמפל, יוסף בודקו וורה גוטקינה.

## לקריאה נוספת
* אמנון רמון, **ד"ר מול ד"ר גר, שכונת רחביה בירושלים**, הוצאת יד יצחק בן-צבי, 1998, עמ׳ 175-172
* נירית שלו-כליפא, **מטמוני הארץ**, מפה (ספרי ת"א), 2006, עמ׳ 190-188
* משה חננאל, **הירושלמים**, ארץ וטבע, 2007, עמ׳ 168, 207

## קישורים חיצוניים
* 
*  גלריה נורה - כתבה מצולמת של נעמי אלטרץ, בערוץ היוטיוב שלה
* 
* הדי אברמוביץ, "Facing Faces at the Nora Gallery"
* תערוכות מציגות: גלריה נורה, באתר מנופים
* קשר סבתא - תערוכת זיכרון לציון 35 למותה של נורה
* כפתור ופרח, תערוכה בגלריה נורה, באתר מארב

## הערות שוליים

קטגוריה:ירושלים: גלריות לאמנות
קטגוריה:רחביה
כיכר פרטוריוס

**כיכר פרטוריוס** (באנגלית: **Pretorius Square** ובאפריקאנס: **Pretorius-vierkant**) היא אחת הכיכרות הראשיות של המרכז ההיסטורי של העיר פרטוריה, אחת משלוש ערי הבירה של דרום אפריקה.

## אתרים בולטים סביב הכיכר

## פנורמה
[850px|מרכז|ממוזער|חזיתו המזרחית של הכיכר, הכוללת לכל אורכה את [מוזיאון הטרנסוואל|המוזיאון להיסטוריה של הטבע]]

## ראו גם
* כיכר הכנסייה
* רחוב פול קרוגר
* מוזיאון הטרנסוואל
* בניין עיריית פרטוריה
* חלון אפריקה

קטגוריה:פרטוריה: מבנים
פרטוריוס
אוכלי נחשים

[ממוזער|[אליגטור אמריקני טורף פיתון בורמזי.]]
[ממוזער|[לבלר (עוף)|לבלר צד נחש.]]
**אוכלי נחשים** הם בעלי חיים הניזונים מנחשים ומינים דומים, ובעלי התאמות מיוחדות לתפיסתם ולהריגתם. חלק מאוכלי הנחשים מתבססים על נחשים כמזונם העיקרי, בעוד האחרים ניזונים גם ממיני בעלי חיים אחרים.

נחשים הם יצורים חלקלקים עם קשקשים נוקשים, חלקם ארסיים ולהם שיני ארס המסכנות את הטורף, ויש נחשים היכולים לירוק ארס למרחק. למיני נחשים אחרים יש יכולת נשיכה קשה, לאחרים שרירי חניקה גדולים, ויש כאלה שהם מוסווים ביותר. בהתאם לכך טורפי נחשים רבים חסינים מפני ארס של נחשים שונים (בעיקר של צפעיים ושל פתניים), או שיש להם שיער או נוצות עבות המגינים מפני חדירת הארס לגופם. הקוקייה הרצנית ומספר עופות דורסים הניזונים מנחשים "מהפנטים" אותם בריקוד תוך פריסת כנפיהם, ואז מנסים לדקור את ראש הנחש במהירות. הנמיות מסתייעות בזריזותן לתפיסת ראש הנחש במהירות, והן גם חסינות לארס של מיני נחשים רבים. בסמלה של מקסיקו (שנגזר מסמלי האצטקים) ישנו עוף דורס הקוטל נחש.

חיות שונות ניזונות מנחשים: מהיונקים ישנם נמיות (הנמיות יכולות להתמודד עם כל נחש, ארסי ככל שיהיה), בואשים, גירית הדבש, הקיפוד, כמו כן האופוסומים, הלוטרות, הנמרים וכמה סוגי חתולים קטנים. יגוארים מסוגלים לטרוף נחשי אנקונדה צעירים, אך הגדולים שבהם קטלניים עבורם.
גם עופות רבים ניזונים מנחשים - החיוויאי (וקרוביו מקבוצת עיטי נחשים), הלבלר, וכן מיני העוף הבאים: עיט כתר, עקב אדום-זנב, עיט נחשים מדגסקרי, עיט נחשים אפריקני, הקרקרה והבז הצוחק; כמו כן מספר ינשופיים גדולים, העיטים הגדולים כמו עיט גואני מצויץ ועיט ההרפיה, כמה אנפות, שלדג הקוקבורה ועוף הקריאמה. בנוסף טורפים נחשים צעירים גם עורבים, עורבנים וחנקנים. 

חלק מציידי הנחשים הם זוחלים כמו תנינים, צבים נשכניים, לטאות כוח, הלודרמה ולטאות קולר. טורפי נחשים רבים הם נחשים בעצמם, כשהידוע ביותר הוא רב פתן מלכותי שמעדיף נחשים על כל טרף אחר. נחשים טורפים נוספים הם זַעֲמָן אַלְמֻגִּי (Lampropeltis) כמו זעמן מלכותי מצוי המתחזה לנחש ארסי, המוקסין (Agkistrodon ) וכמה סוגי קרייט (Bungarus).

ישנם גם אנשים הניזונים מנחשים (בעיקר במזרח אסיה). 
[ממוזער|ימין|[רב פתן מלכותי טורף נחש אחר]]

קטגוריה:קרניבורים
דילן טומביידס

**דילן טומביידס** (באנגלית: **Dylan Tombides**; 8 במרץ 1994 – 18 באפריל 2014) היה כדורגלן אוסטרלי ששיחק בעמדת החלוץ בקבוצת וסטהאם יונייטד מהפרמייר ליג.

## קריירת משחק
### קריירת מועדונים
טומביידס נולד בפרת' שבאוסטרליה וגדל במחלקת הנוער של סטירלינג ליונס המקומית. בשנת 2007 עבר טומביידס להתגורר במקאו, והחל לשחק באקדמית הכדורגל הברזילאית יאו מה טיי מהונג קונג הסמוכה. בגיל 15 הצטרף טומביידס למחלקת הנוער של וסטהאם יונייטד האנגלית. ב-22 במאי 2011 ישב טומביידס לראשונה על ספסל הקבוצה הבוגרת של המועדון, בהפסד 3-0 לסנדרלנד במסגרת המחזור ה-38 והאחרון בעונה שהסתיימה בירידתה של וסטהאם יונייטד לפוטבול ליג צ'מפיונשיפ. ב-25 בספטמבר 2012 ערך טומביידס את הופעת הבכורה שלו במועדון, הופעתו היחידה, כשנכנס כמחליף בדקה ה-84 בהפסד 4-1 לוויגאן את'לטיק במסגרת גביע הפוטבול ליג.

### קריירה בינלאומית
טומביידס נכלל בסגל נבחרת אוסטרליה בטורניר גביע העולם עד גיל 17 שנערך במקסיקו בשנת 2011, ושיחק בכל ארבעת המשחקים עד להדחה על ידי נבחרת אוזבקיסטן בשלב רבע הגמר. בשל כישוריו, האוהדים האוסטרלים והתקשורת החשיבו אותו ליורש של הארי קיואל.

בחודש ינואר 2014 יצג טומביידס את נבחרתו בטורניר גביע אסיה עד גיל 17 שנערך במסקט שבעומאן. הוא שיחק בכל ארבעת המשחקים עד להדחה על ידי נבחרת ערב הסעודית בשלב רבע הגמר.

## מחלתו ומותו
באמצע שנת 2011 גילה טומביידס גוש בגופו, אך הרופא טען כי זוהי ציסטה שפירה. לאחר בדיקת סמים אקראית שנערכה לאחר הדחת נבחרתו מגביע העולם עד גיל 17, אושר כי טומביידס חולה בסרטן האשכים.

בחודש יוני 2012, לאחר טיפול שכלל את הסרת קשרי הלימפה שלו, נאמר לטומביידס כי הוא חזר לקו הבריאות, והוא חזר להתאמן, ואף ערך את הופעת הבכורה שלו במועדון בחודש ספטמבר. עם זאת, בחודש דצמבר חזר טומביידס לטיפולי הכימותרפיה, ועבר שתי השתלות תאי גזע בשמונה שבועות. בחודש מרץ 2013 הסרטן התפשט לכבד שלו.

בחודש ינואר 2014, לאחר טיפולי כימותרפיה אינטנסיביים, שיחק טומביידס בגביע אסיה עד גיל 22, אך עם חזרתו לאנגליה נאמר לו כי מחלתו חשוכת מרפא. בבוקר ה-18 באפריל 2014 נפטר טומביידס ממחלתו.

## קישורים חיצוניים

## הערות שוליים

קטגוריה:כדורגלנים אוסטרלים
קטגוריה:חלוצי כדורגל אוסטרלים
קטגוריה:פרת': כדורגלנים
קטגוריה:כדורגלני וסטהאם יונייטד
קטגוריה:אוסטרלים שנולדו ב-1994
קטגוריה:אוסטרלים שנפטרו ב-2014
פיקוד הסייבר של ארצות הברית

**פיקוד הסייבר של ארצות הברית **(באנגלית: **United States Cyber Command**, בקיצור: **USCYBERCOM**) הוא אחד מהפיקודים הקרביים המאוחדים של מחלקת ההגנה האמריקאית והכוחות המזוינים של ארצות הברית. הפיקוד מרכז את פעילות המרחב הקיברנטי, מארגן את משאבי הסייבר ומתאם את הגנות הרשת הצבאית של ארצות הברית.

## היסטוריה
פיקוד הסייבר נוצר בשנת 2009 במטה הסוכנות לביטחון לאומי (NSA) בפורט מיד, מרילנד. הפיקוד עושה שימוש ברשתות הסוכנות לביטחון לאומי ומונחה על ידי ראש הסוכנות לביטחון לאומי מאז הקמתה. במקור תוכננה המפקדה למענה הגנתי, אך עם הזמן רואים בה יותר ככוח התקפי.

באוגוסט 2017 הכריז נשיא ארצות הברית דונלד טראמפ כי הפיקוד יקבל מעמד של פיקוד קרבי מאוחד, וכן תיבחן הפרדתו מה-NSA.

ב-4 במאי 2018 הועלה הפיקוד לרמת פיקוד קרבי מאוחד ולראשו מונה גנרל פול נקאסוני.

ב-6 בדצמבר 2021 מפקד פיקוד הסייבר אישר לראשונה שכוחות הפיקוד תקפו האקרים רוסים, זאת לאחר שאותם האקרים תקפו מטרות אמריקאיות בנוזקות כופר.

בינואר 2026 דווח כי במהלך מבצע נחרצות מוחלטת שבו נתפס נשיא ונצואלה, ניקולאס מדורו, נעשה שימוש, על פי פרסומים, ביכולות סייבר של ארצות הברית לשיבוש תשתיות אזרחיות, ובהן אספקת החשמל והאינטרנט בבירה קראקס, במטרה להקל על פעולת הכוחות הצבאיים בשטח. גורמים בממשל האמריקאי רמזו לראשונה בפומבי על שילוב אמצעים קיברנטיים כחלק ממבצע צבאי רחב היקף. נשיא ארצות הברית דונלד טראמפ ציין כי הופעלו “אפקטים מרובי־שכבות”, שכללו תרומה של יכולות סייבר וחלל ליצירת תנאים מבצעיים לפעולה צבאית קונבנציונלית.

## תפקידים וייעוד
משימת הפיקוד היא לכוון, לסנכרן ולתאם תכנון ופעולות במרחב הסייבר במטרה להגן ולקדם אינטרסים לאומיים, בשיתוף פעולה עם שותפים מקומיים ובינלאומיים.

## יחידות הפיקוד

## ראו גם
אגף התקשוב וההגנה בסייבר

## קישורים חיצוניים

* 

## הערות שוליים

קטגוריה:לוחמה קיברנטית בארצות הברית
קטגוריה:ארצות הברית: צבא וביטחון
קטגוריה:פיקודים קרביים מאוחדים (ארצות הברית)
איירין גסט

**איירין מיי גסט-לוג** (באנגלית: **Irene May Guest-Loog**; 22 ביולי 1900 – 14 ביוני 1970). הייתה שחיינית אמריקאית. אלופה אולימפית (אנטוורפן 1920) ושיאנית עולם במשחה שליחות 4x100 מטר.

## ביוגרפיה
גסט נולדה וגדלה בפילדלפיה פנסילבניה.

### מדליית זהב אולימפית
באולימפיאדת אנטוורפן (1920) זכתה גסט בשתי מדליות, זהב וכסף. מדליית זהב במשחה שליחות 4x100 מטר חופשי בשיא עולם חדש של 5:11.6 דקות, לפני בריטניה (5:40.8 דקות) ושוודיה (5:43.6 דקות). מדליית כסף, במשחה ל-100 מטר חופשי בתוצאה של 1:17.0 דקות, אחרי אתלדה בלייבטריי שקבעה שיא עולם חדש של 1:13.6 דקות ולפני פרנסס שרות' (1:17.2 דקות) שתיהן מארצות הברית.

## השגים
*בשנת 1990 זכתה גסט להכלל בהיכל התהילה הבינלאומי של השחייה.

## ראו גם

## קישורים חיצוניים

## הערות שוליים

קטגוריה:אמריקאים ילידי פנסילבניה
קטגוריה:פילדלפיה: אישים
קטגוריה:שחייניות באולימפיאדת אנטוורפן (1920)
קטגוריה:אלופות אולימפיות אמריקאיות: שחייה
קטגוריה:זוכות מדליית כסף אולימפית אמריקאיות: שחייה
קטגוריה:שיאניות עולם אמריקאיות: שחייה
קטגוריה:שחייניות חופשי אמריקאיות
קטגוריה:פנסילבניה: שחיינים
קטגוריה:אמריקאיות שנולדו ב-1900
קטגוריה:אמריקאים שנולדו ב-1900
קטגוריה:אמריקאיות שנפטרו ב-1970
קטגוריה:אמריקאים שנפטרו ב-1970
אתרי אולימפיאדת אתונה (2004)

[250px|שמאל|ממוזער|טקס הפתיחה ב[האצטדיון האולימפי (אתונה)|אצטדיון האולימפי]]
המשחקים האולימפיים שנערכו באתונה בירת יוון בין ה-13 באוגוסט - 29 באוגוסט 2004 נערכו במספר רב של מתקנים, מרביתם באתונה עצמה, וחלקם מחוצה לה.

## [[מתחם הספורט האולימפי אתונה]]

## [[מתחם הספורט האולימפי אליניקו]]

## [[המתחם האולימפי פיראוס]]

## [[המתחם האולימפי גודי]]

## אצטדיוני כדורגל

## אתרים אחרים

## לאחר המשחקים האולימפיים
עקב קריסתה הכלכלית של יוון, הפכו חלק נכבד ממתקני הספורט האולימפיים באתונה, לפילים לבנים אשר סובלים מהזנחה וממצב תחזוקתי ירוד.

## הערות שוליים

קטגוריה:אולימפיאדת אתונה (2004)
קטגוריה:אצטדיונים ומתקני ספורט אולימפיים
פרנסס שרות'

**פרנסס קאוולס שרות**' (באנגלית: **Frances Cowells Schroth**; 11 באפריל 1893 – 6 באוקטובר 1961). הייתה שחיינית אמריקאית. אלופה אולימפית (אנטוורפן 1920) ושיאנית עולם במשחה שליחות 4x100 מטר.

## ביוגרפיה
שרות' נולדה בטולידו, אוהיו.

### מדליית זהב אולימפית
באולימפיאדת אנטוורפן (1920) זכתה שרות' ב-3 מדליות, 1 זהב ו-2 ארד. מדליית זהב במשחה שליחות 4x100 מטר חופשי בשיא עולם חדש של 5:11.6 דקות, לפני בריטניה (5:40.8 דקות) ושוודיה (5:43.6 דקות). מדליות ארד, במשחה ל-100 מטר חופשי בתוצאה של 1:17.2 דקות, אחרי חברותיה לנבחרת ארצות הברית אתלדה בלייבטריי שקבעה שיא עולם חדש של 1:13.6 דקות ואיירין גסט (1:17.0 דקות) ובמשחה ל-300 מטר חופשי בתוצאה של 4:52.0 דקות, אחרי בלייבטריי שקבעה שיא עולם חדש נוסף של 4:34.0 דקות, ומרגרט וודברידג' (4:42.8 דקות) אף היא מארצות הברית.

שרות', התחתנה עם ג'ורג' שרות', שחקן כדורמים אמריקאי וזוכה מדליית ארד באולימפיאדת פריז (1924) בכדורמים.

## ראו גם

## קישורים חיצוניים

* 

קטגוריה:אמריקאים ילידי אוהיו
קטגוריה:טולידו (אוהיו): אישים
קטגוריה:שחייניות באולימפיאדת אנטוורפן (1920)
קטגוריה:אלופות אולימפיות אמריקאיות: שחייה
קטגוריה:זוכות מדליית ארד אולימפית אמריקאיות: שחייה
קטגוריה:שיאניות עולם אמריקאיות: שחייה
קטגוריה:שחייניות חופשי אמריקאיות
קטגוריה:אוהיו: שחיינים
קטגוריה:אמריקאיות שנולדו ב-1893
קטגוריה:אמריקאים שנולדו ב-1893
קטגוריה:אמריקאיות שנפטרו ב-1961
קטגוריה:אמריקאים שנפטרו ב-1961
תאמר נפאר

**תאמר פאווזי נפאר** (בערבית: **تامر نفار**, תעתיק: **תאמר נפאר**; נולד ב-6 ביוני 1979) הוא ראפר ערבי-ישראלי המזדהה כפלסטיני, חבר להקת "דאם" ביחד עם מחמוד ג'רירי ומייסא דאו.

## ביוגרפיה
נפאר נולד בלוד, ישראל, למשפחה ערבית. הוא מגדיר את עצמו כ"פלסטיני עם אזרחות ישראלית".,

בשנת 1998 החל לכתוב ולבצע מוזיקת ראפ. יחד עם אחיו סוהיל נפאר ועם מחמוד ג'ררי הקימו ב-1999 את להקת "דאם". יצירות חברי הלהקה עוסקות בסכסוך הישראלי-פלסטיני. זכויות נשים, שירי מחאה נגד הפשיעה בכלל ובלוד בפרט.

בשנת 2003 הופק הסרט התיעודי, בבימויה של ענת הלחמי, "ערוצים של זעם", אשר תיאר את הסכסוך הישראלי-פלסטיני דרך עיניהם של הראפר היהודי-ישראלי סאבלימינל ושל הראפר הפלסטיני, נפאר.
בשנת 2011 הופיע בסרטה של סוזן יוסף, "חביבי".

נפאר כתב עם אורן מוברמן את התסריט לסרט "ג'נקשן 48" של הבמאי אודי אלוני, והוא מופיע בתפקיד ראשי בו. הוא זכה עם איתמר ציגלר בפרס אופיר על המוזיקה לסרט והיה מועמד לפרס השחקן הטוב ביותר.

נפאר נקלע לעימותים עם שרת התרבות והספורט, מירי רגב, בספטמבר 2016 ביצע עם יוסי צברי בטקס פרסי אופיר את השיר "אני לא פוליטי", שבו שולב קטע משיריו של משורר הלאום הפלסטיני, מחמוד דרוויש. במחאה עזבה השרה רגב את האולם. באוקטובר 2016 דרשה השרה רגב לבטל את הופעתו בפסטיבל הקהילתי בנווה יוסף בחיפה, אך ההופעה התקיימה חרף דרישתה של השרה רגב.

בנובמבר 2018 ביטלה אגודת הסטודנטים של מכללת תל-חי הופעה מתוכננת של נפאר.

באפריל 2019, לקראת הבחירות לכנסת העשרים ואחת, פרסם שיר הקורא לערביי ישראל להצביע בבחירות, בין השאר בנימוק: .

באוגוסט 2019 החליטה עיריית אום אל-פחם לבטל את הופעתו של נפאר בסינמטק העירוני, בנימוק שתכניו "לא מתיישבים עם המקובל מבחינת הדת, מוסרית, חינוכית ותרבותית בעיר". בית המשפט המחוזי בנצרת ביטל את החלטת העירייה לבטל את ההופעה, אך נפאר אמר שלא יופיע, בנימוק שאינו מעוניין "לפגוע בסדר הציבורי ולהפוך אירוע תרבותי לאירוע מפלג שיתקיים תחת חסות המשטרה".

בפברואר 2022 הורתה השרה לשוויון חברתי מטעם סיעת יש עתיד, מירב כהן, לרשות לקידום מעמד האישה להפסיק לקשר לסרטון של נפאר ששולב בקמפיין בערבית לשוויון בין המינים.
בדצמבר 2022 פעלה משטרת ישראל להפסקת מופע שלו בכפר יאסיף, ישראל, בטענה שבשיריו יש דברי הסתה נפאר סירב לרדת מהבמה והמשיך את המופע.

## קישורים חיצוניים

* 
* 
* 
* 
*  חיות במה בהופעה עונה 2 - תאמר נפאר 18 בדצמבר 2016.
* 
* 
* 
* 
* 
* 
* דפנה לוי, ראיון אישי עם תאמר נפאר בפודקאסט ״על החיים ועל המוות״, 11 באוגוסט 2023

**מכּתביו**:
* 
* 

## הערות שוליים

קטגוריה:זוכי פרס אופיר: מוזיקאים
קטגוריה:זמרים ערבים ישראלים
קטגוריה:לוד: מוזיקאים
קטגוריה:ראפרים ישראלים
קטגוריה:ראפרים פלסטינים
קטגוריה:ישראלים שנולדו ב-1979
מרגרט וודברידג'

**מרגרט דרלינג וודברידג'-פרסלי** (באנגלית: **Margaret Darling Woodbridge-Presley**; 6 בינואר 1902 – 23 בפברואר 1995). הייתה שחיינית אמריקאית. אלופה אולימפית (אנטוורפן 1920) ושיאנית עולם במשחה שליחות 4x100 מטר.

## ביוגרפיה
וודברידג' נולדה בדטרויט, מישיגן.

### מדליית זהב אולימפית
באולימפיאדת אנטוורפן (1920) זכתה וודברידג' בשתי מדליות, זהב וכסף. מדליית זהב, במשחה שליחות 4x100 מטר חופשי בשיא עולם חדש של 5:11.6 דקות, לפני בריטניה (5:40.8 דקות) ושוודיה (5:43.6 דקות). מדליית כסף, במשחה ל-300 מטר חופשי בתוצאה של 4:42.8 דקות, אחרי אתלדה בלייבטריי שקבעה שיא עולם חדש של 4:34.0 דקות ולפני פרנסס שרות' (4:52.0 דקות), שתיהן מארצות הברית. היא 

וודברידג' קבעה שני שיאי ארצות הברית במשחים ל-200 יארד חופשי ול-500 יארד חופשי.

## השגים
*בשנת 1989 זכתה וודברידג' להכלל בהיכל התהילה הבינלאומי של השחייה.

## קישורים חיצוניים

## הערות שוליים

קטגוריה:אמריקאים ילידי מישיגן
קטגוריה:דטרויט: אישים
קטגוריה:שחייניות באולימפיאדת אנטוורפן (1920)
קטגוריה:אלופות אולימפיות אמריקאיות: שחייה
קטגוריה:זוכות מדליית כסף אולימפית אמריקאיות: שחייה
קטגוריה:שיאניות עולם אמריקאיות: שחייה
קטגוריה:שחייניות חופשי אמריקאיות
קטגוריה:מישיגן: שחיינים
קטגוריה:אמריקאיות שנולדו ב-1902
קטגוריה:אמריקאים שנולדו ב-1902
קטגוריה:אמריקאיות שנפטרו ב-1995
קטגוריה:אמריקאים שנפטרו ב-1995
בן יוסף

קטגוריה:שמות משפחה יהודיים
קטגוריה:שמות משפחה ערביים
קטגוריה:שמות משפחה המבוססים על השם יוסף
אייזיק טודהאנטר

**אייזיק טודהאנטר** (23 בנובמבר 1820 – 1 במרץ 1884) היה מתמטיקאי והיסטוריון של המתמטיקה אנגלי. היה עמית החברה המלכותית של לונדון.

## ביוגרפיה

נולד לג'ורג' טודהאנטר ולמרי לבית יום, בעיר ריי שבמזרח סאסקס. אביו נפטר בשנת 1826, ולאחר מכן אימו הקימה מוסד חינוכי לבנות בהייסטינגס, ובעיר זו הוא גם התחנך. בבית הספר בהייסטינגס טודהאנטר לא גילה הצטיינות מיוחדת בלימודים, אולם לאחר מכן הוא עבר ללמוד בבית ספר בלונדון ושם הוא גילה הצטיינות.

לאחר לימודיו הוא התמנה לעוזר מורה בפוקהאם. במקביל הוא לקח שיעורי ערב בקולג' האוניברסיטאי של לונדון, ולמד אצל אוגוסטוס דה-מורגן. בשנת 1842 הוא סיים את לימודיו לתואר ראשון, וקיבל מלגה ללימודי המשך במתמטיקה באוניברסיטת לונדון. בהמשך הוא קיבל מדליית זהב עבור ביצועיו במבחני התואר השני. לאחר סיום לימודיו לתואר שני הוא מונה למורה למתמטיקה בבית ספר בווימבלדון.

בשנת 1844 טודהאנטר החל ללמוד בסנט ג'ונס קולג' שבאוניברסיטת קיימברידג', שם זכה לתואר ההצטיינות הגבוה ביותר  בשנת 1848, וקיבל את פרס סמית'  ואת פרס ברני. בשנת 1849 הוא נבחר לכהן כמרצה ומדריך בקולג' שלו.

בשנת 1862 הוא נבחר כעמית החברה המלכותית של לונדון. באוגוסט של שנת 1864 הוא נישא ללואיזה אנה מריה, אחותו הגדולה של מי שלימים היה אדמירל ג'ורג' דייוויס. בעקבות נישואיו הוא איבד את חברותו בסנט ג'ונס קולג'. בשנת 1865 הוא נבחר לחבר בחברה המתמטית של לונדון. בשנת 1871 הוא זכה בפרס אדמס , וגם נבחר למועצה של החברה המלכותית. בשנת 1874, לאחר איבוד חברותו בסנט ג'ונס קולג' בגין נישואין, הוא נבחר מחדש כחבר של כבוד. בשנת 1880 ראייתו החלה להתדרדר, וזמן קצר לאחר מכן הוא נתקף בשיתוק.

בשנת 1884 הוא נפטר בביתו שברחוב ברוקסייד 6 בקיימברידג', ונקבר בבית הקברות Mill Road בעיר. הוא הותיר אחריו את אלמנתו, ארבעה בנים ובת. לוח זיכרון הוצב לזכרו בכנסייה שבסנט ג'ונס קולג'.

טודהאנטר תואר כמי שחי חיים של "מתבודד שקדן". בנוסף לאנגלית, טודהאנטר ידע לטינית ויוונית, והיה לו ידע גם בצרפתית, גרמנית, ספרדית, איטלקית, ואף גם ידע מסוים ברוסית, עברית וסנסקריט. היה בקי בהיסטוריה של המדע ושל המתמטיקה, וכתב ספרים חשובים בתחום. בכמה מקרים שימש כבוחן בבחינות הכניסה באוניברסיטה שלו.

## עבודתו המדעית

טודהאנטר ידוע בעיקר בשל ספרי הלימוד שכתב, וכן בזכות כתיבתו על ההיסטוריה של המתמטיקה.

בין ספרי הלימוד שכתב מצויים "סטטיסטיקה אנליטית" (1853), "גאומטריה של קואורדינטות במישור" (1855), "דוגמאות של גאומטריה אנליטית בשלושה ממדים" (1858). בנוסף הוא כתב ספרי לימוד בנושאים יסודיים יותר, למשל באלגברה (1858), טריגונומטריה (1859), תאוריה של משוואות (1861), אוקלידס (1862), מכניקה (1867) ותורת המדידה (1869).

בין ספרי ההיסטוריה של המתמטיקה שכתב מצויים "היסטוריה של התאוריה המתמטית של הסתברות מזמנו של פסקל ועד זמנו של לפלס" (1865, נדפס מחדש ב-1965) ו"היסטוריה של תורות מתמטיות של משיכה" (1873).

עבודתו תוארה בשנת 1898 באופן הבא: 

## קישורים חיצוניים

* 
* 

* Todhunter, Isaac, אנציקלופדיה בריטניקה (1911)

## הערות שוליים

קטגוריה:בוגרי אוניברסיטת קיימברידג'
קטגוריה:היסטוריונים של המתמטיקה
קטגוריה:מתמטיקאים בריטים
קטגוריה:סגל אוניברסיטת קיימברידג'
קטגוריה:עמיתי החברה המלכותית
קטגוריה:בריטים שנולדו ב-1820
קטגוריה:בריטים שנפטרו ב-1884
קח אותי הביתה

**קח אותי הביתה** הוא אלבומה השני של הזמרת גלי עטרי, שיצא בשנת 1981.

בשנת 1980 יצאה גלי עטרי לדרך חדשה בתור זמרת סולנית, לאחר פרישתה מלהקת "חלב ודבש". יחד עם המלחין והמעבד המוזיקלי ירוסלב יעקובוביץ' לקראת סוף 1980 הקליטה את השיר "טירוף במה" (מילים ולחן יצחק קלפטר), שהתפרסם מאוחר יותר בביצועו של אריק איינשטיין.

ראשית שנות ה-80 הייתה תקופת פריחה לרוק הישראלי היותר אמריקאי ותוקפני. גם עטרי הצטרפה לגל הרוק החדש.

בשנת 1981 עטרי וירוסלב יעקובוביץ' הקליטו יחד אלבום רוק בשם "קח אותי הביתה", שהניב להיטים רבים, בהם: "דואט פרידה" עם הזמר מני בגר, "לא יודעת", "עד שנשיב", "שלך עד אתמול". בתקליט זה נשמעה עטרי שונה מקטלוגה המוכר עד אז כ"זמרת לכל המשפחה", והשינוי הפתיע רבים. התקשורת כינתה שינוי זה בשם "הגל החדש של גלי". כמו כן לצורך קידום יחסי הציבור של האלבום, שינתה עטרי גם את תדמיתה החיצונית.

האלבום נמכר בכ-13,000 עותקים ובעקבות הצלחתו יצאה עטרי למופע משותף עם מני בגר.
בשנה זו זכתה עטרי בשם האלבום "קח אותי הביתה" בתואר "הפקת השנה".

למרות ההצלחה היחסית של האלבום, גלי עטרי שינתה את סגנונה המוזיקלי באלבומים הבאים.

## רשימת רצועות

* **כל הלחנים: ירוסלב יעקובוביץ'.**
* בתקליט: שירים 1–5 - צד א', שירים 6–10 - צד ב'.

## משתתפים באלבום
* עיבודים והפקה מוזיקלית: ירוסלב יעקובוביץ'.
##### נגנים
* תופים: מאיר ישראל, מלבד ב-"למה לך" - ז'אן פול זימבריס.
* גיטרה: חיים קריו, מלבד ב-"למה לך" - שלמה מזרחי.
* גיטרה בס: אלון נדל, מלבד ב-"למה לך" - איתן גדרון.
* קלידים: אלונה טוראל, מלבד ב-"למה לך" - רמי לוין (פסנתר חשמלי).
* ירוסלב יעקובוביץ': סקסופון ליריקון וסינטיסייזר "Prophet-5" (ע"פ תכנון של דריו מלכי).
* קולות: גלי עטרי.

##### קרדיטים
* מפיק: אבי פרץ.
* עוזרת הפקה: אתי אנטה.
* הוקלט באולפני "טריטון", קיץ 1981.
* טכנאי הקלטה: פרנקי גליקסמן.
* טכנאי מיקס: פרנקי גליקסמן (פרט לשירים: "לא יודעת" ו-"קח אותי הביתה" - יעקב מורנו).
* צילום: אבי גנור.
* עיצוב העטיפה: מנחם רגב.
* עיצוב שיער: גילי גמליאל.
* איפור: עדה לזורגן.

## קישורים חיצוניים
 
*

קטגוריה:אלבומי גלי עטרי
קטגוריה:אלבומים בעברית
קטגוריה:אלבומים שהופקו על ידי ירוסלב יעקובוביץ'
קטגוריה:אלבומים שהוקלטו באולפני טריטון
קטגוריה:אלבומי חברת CBS ישראל
יולנדה מוקגסנה

**יולנדה מוקגסנה **(נולדה ב-6 בספטמבר 1954) היא אחות וסופרת ילידת רואנדה החיה בבלגיה וכותבת בצרפתית. היא איבדה את בעליה וכל ילדיה ברצח העם ברואנדה ב-1994 ומאז פועלת להעלאת המודעות לרצח העם, למען הקורבנות ולמען דו קיום בשלום.

## ביוגרפיה
מוקגסנה היא בת שבט הטוטסי ועבדה בתור אחות מרדימה במשך תשע עשרה שנה בבית חולים בקיגאלי, בירת רואנדה. מאוחר יותר עבדה כאחות ראשי במרפאה פרטית ואף עבדה כמיילדת.

ב-1988 נישאה לג'וזף, שהיה יתום מגיל 13 בגלל טבח הטוטסי ב-1963. נולדו להם שלושה ילדים: כריסטיאן, נאדין וסנדרין.

ב-6 באפריל 1994 החל רצח העם של הטוטסי. כמעט כל משפחתה של יולנד מוקגסנה נרצחה: שלושת ילדיה, בעלה, אחיה ואחיותיה. חייה שלה ניצלו הודות לאישה משבט ההוטו שהחביאה אותה במשך אחד עשר ימים מתחת לכיור וסיפקה לה מסמכים מזויפים.

היא עזבה את רואנדה בפברואר 1995 והגיעה לבלגיה כפליטה, היא קיבלה אזרחות בלגית ב-1999. בבלגיה לא הוכרו כישורי הסיעוד שלה והיא עבדה בבית אבות. מאוחר יותר אימצה חלק מאחייניותיה, שהוריהן נהרגו, וכן יתומים אחרים מרואנדה.

היא החלה בונה מחדש בית ליתומים ניצולי רצח העם שטיפל בעשרים ואחד ילדים, שבעה עשר חיו בקיגאלי וארבעה גרו איתה בבלגיה.

ב-1999 היא יצרה, עם הצלם היווני-בלגי אלן קזיניראקיס, את "Nyamirambo Point d'Appui" - קרן לזכר רצח העם ברואנדה, על שם המחוז בו התגוררה בקיגאלי. העמותה שמה לה למטרה לחנך, בעיקר צעירים, לכבוד לזכויות אדם, למגוון תרבותי ולדו קיום בשלום על ידי העלאת המודעות לרצח העם באמצעות סיפורים, הצגות, תערוכות וכנסים, ברואנדה, במדינות רבות באירופה, בקנדה ועוד. השניים יצרו את התערוכה הנודדת "Les Blessures du silence" - (פצעי השתיקה: עדויות לרצח עם).

יולנדה מוקגסנה השתתפה כעדת הקשר במשפט שנערך בין ה-17 באפריל ל-8 ביוני 2001 בפני בית המשפט למאסר בבריסל כדי לשפוט ארבעה רואנדים שהואשמו בפשעים חמורים של רצח העם. משפט זה התאפשר על ידי חוק השיפוט האוניברסלי.

ב-2005 ביקרה בישראל עם משלחת של ניצולי רצח העם והשתתפה בסמינר ביד ושם, בו נפגשו ניצולי רצח העם ברואנדה עם ניצולי השואה. 

## ספריה
מוקגסנה כתבה שני ספרים אוטוביוגרפיים: "המוות אינו רוצה בי: עדות על רצח עם" (La mort ne veut pas de moi, 1997) ו"המושיע" (1999). בנוסף, פרסמה אוסף סיפורים בשם "מפה לאוזן" (De Bouche a oreille, 2003).

## פרסים

* פרס לעדות וסולידריות, מאת קרן אלכסנדר לנגר, באיטליה, יולי 1998
* פרס להבנה בינלאומית בין עמים וזכויות אדם, מאת המכללה האירופית של אוניברסיטת ג'נה, נובמבר 1999
* יונת הזהב לשלום על פעילותה העיתונאית, מאת קרן Archivio Disarmo, רומא, יולי 2002
* פרס האישה של המאה ה-21 להתנגדות, מאת אגודות נשים במרכז התרבות של שיירביק, בלגיה, מרץ 2003
* ציון כבוד של פרס אונסק"ו לחינוך לשלום, כהוקרה על פעולותיה לזכר רצח העם ברואנדה, 8 בספטמבר 2003
* הכרה מיוחדת במאבק לשלום, מאת נשיא אזור לומברדיה, ינואר 2005
* פרס אומץ מוסרי מטעם הוועד היהודי האמריקאי
* אזרחית של כבוד של העיר ג'נובה, איטליה 2011

## קישורים חיצוניים

## הערות שוליים

קטגוריה:ילידות 1954
קטגוריה:רצח העם ברואנדה
קטגוריה:סופרות רואנדיות
קטגוריה:סופרות אפריקאיות
בן שלמה

קטגוריה:שמות משפחה יהודיים
קטגוריה:שמות משפחה המבוססים על השם שלמה
נס הנזיד

**נס הנזיד**, הוא נס המופיע ב שאותו חולל אלישע הנביא. ישנו רעב בארץ, ואלישע, היושב בגלגל, מבקש מנערו לבשל לבני הנביאים נזיד. אחד מבני הנביאים יוצא ללקט אורות עבור הנזיד, ובדרכו מוצא "גפן שדה" שצומחות עליה "פקועות שדה" רעילות. הוא מכניס אותן בבלי דעת לנזיד המוגש לבני הנביאים. כשבני הנביאים טועמים את הנזיד הם מגלים זאת ונחרדים. אלישע מצווה להשליך לתוך הנזיד קמח, והקמח מרפא את הנזיד והוא איננו רעיל יותר.

## הסיפור המקראי כלשונו

## ניתוח הסיפור המקראי
הסיפור משתייך לסוגת השבח הקצר, סיפור שעיקר מטרתו להפגין את גדולתו של הנביא כמחולל נסים, ומקורו אולי במסורות שהתהלכו בעל-פה בקרב חוגי "בני הנביאים".

## קישורים חיצוניים
הנזיד והלחם - שני נסים סמוכים זה לזה - הרב אלחנן סמט, מתוך "אתר התנ"ך" של מכללת הרצוג

נזיד
טל (זמרת)

**טל בניזרי** (נולדה ב-12 בדצמבר 1989), הידועה בשמה הפרטי, **טל** (**Tal**), היא זמרת, כותבת שירים ורקדנית צרפתיה-ישראלית. מכונה לעיתים בתקשורת כ"ריהאנה הצרפתייה". היא חתומה בשלוחה הצרפתית של וורנר מיוזיק גרופ. בערוץ היוטיוב שלה כ־450 מיליון צפיות.

## ביוגרפיה
טל בניזרי נולדה בחדרה, ישראל. משפחתה היגרה לצרפת כשהייתה תינוקת בת כמה חודשים. היא נולדה לבית מוזיקלי, אביה היה נגן גיטרה, אמה זמרת מקצועית ששרה תחת השם "סם עזר", אחיה כותב שירים ודודתה ובן דודתה הן זמרות.

בגיל 3 החלה טל ללמוד פסנתר וגיטרה ונרשמה לשיעורי מחול וג'אז מודרני. בגיל מאוחר יותר השתתפה גם בקבוצת התיאטרון "Compagnie Les Sales Gosses". היא התחילה לנגן בפסנתר בברים ועשתה פרשנות מוזיקלית לקלאסיקות ולשירים עכשוויים. השיר והקליפ הראשון שלה הוא "La Musique mon ange".

לאחר שנתיים של פעילות משותפת עם הפזמונאית והמפיקה לורה מרציאנו, הוציאה את אלבום הבכורה שלה, *Le droit de Rêver*, אשר בעיקר מסוגת פופ ולעיתים היו בו עיבודים קלאסיים. בין הזמרים איתם שיתפה פעולה היה שון פול, בשיר "Waya Waya", לו נעשה מיקס על ידי ורוניקה פרארו. כמו גם שיתפה פעולה עם הראפר לאלג'רינו בגרסה מחודשת לשיר "Le sens de la vie" בה ג'ון היינס היה אחראי על הנדסת הקול.

הסינגל הראשון שלה מתוך האלבום היה "On avance" הגיע למקום 29 במצעד הסינגלים הצרפתי הרשמי (SNEP) בעקבות הפרסום לו זכה הסינגל "Waya Waya". הלהיט הגדול ביותר שלה מהאלבום היה "Le sens de la vie" אשר הגיע למקום הרביעי במצעד הצרפתי. האלבום מכיל גם גרסת בונוס של השיר שמציע הראפר הצרפתי-אלג'יראי, לאלג'רינו.

טל מעורבת באירועי צדקה. היא הייתה דוברת הקמפיין של MTV לתמיכה באגודת צדקה צרפתית לחולי איידס, "Sidaction".

בספטמבר 2013, הצטרפה לעונה הרביעית של הגרסה הצרפתית של התוכנית "רוקדים עם כוכבים" .

האלבום השני שלה, *L'Infini*, יצא בספטמבר 2013 וכולל שיתוף פעולה עם זוכות העונה השמינית של אקס פקטור בריטניה, Little Mix, ועם הראפר פלו ריידה.

ב-28 באוקטובר 2016 יצא אלבומה השלישי *TAL*, ממנו יצאו הסינגלים "Are We Awake" ו "Le Temps Qu'il Faut" שזכו להצלחה יחסית בצרפת.

## קישורים חיצוניים

* 

## הערות שוליים

קטגוריה:אמנים צרפתים הידועים בשם במה
קטגוריה:זמרות צרפתיות
קטגוריה:מתחרי רוקדים עם כוכבים (צרפת)
קטגוריה:ישראליות שנולדו ב-1989
קטגוריה:ישראלים שנולדו ב-1989
אלכסנדר גולובין

**אלכסנדר סרגייביץ' גולובין** (ברוסית: **Александр Сергеевич Головин**; נולד ב-30 במאי 1996 בקלטן שברוסיה) הוא כדורגלן רוסי, המשחק בעמדת הקשר בקבוצת מונקו מליגת העל הצרפתית.

## קריירת מועדונים
### צסק"א מוסקבה
בשנת 2012 הגיע גולובין למחלקת הנוער של צסק"א מוסקבה, לאחר שגדל במחלקות הנוער של DYuSSh קלטן ושל מטאלורג נובוקוזנצק. ב-24 בספטמבר 2014 ערך גולובין את הופעת הבכורה שלו במועדון, כששיחק 88 דקות בניצחון 1–2 על חימיק דזרז'ינסק במסגרת הגביע הרוסי. ב-14 במרץ 2015 ערך גולובין את הופעת הבכורה שלו במועדון, כשהחליף את ביברס נאתכו בדקה ה-72 בניצחון 0–4 על מורדוביה סראנסק במסגרת המחזור ה-19 בליגה. עד לסוף העונה ערך גולובין 7 הופעות ליגה.

בעונת , שהסתיימה באליפות של צסק"א מוסקבה, זכה גולובין לדקות משחק רבות יותר. ב-3 בנובמבר 2015 ערך גולובין את הופעת הבכורה שלו בליגת האלופות, כשנכנס כמחליף בדקה ה-75 בהפסד 0–1 למנצ'סטר יונייטד במסגרת המחזור הרביעי בשלב הבתים לעונת 2015/2016. ב-9 באפריל 2016 הבקיע גולובין את שער הבכורה שלו במועדון, שער בדקה ה-23 בניצחון 1–7 על מורדוביה סראנסק במסגרת המחזור ה-23 בליגה. ב-20 באפריל הבקיע גולובין צמד שערים בניצחון 1–3 על קרסנודאר במסגרת הגביע הרוסי. הוא ערך 17 הופעות ליגה בעונה זו.

את עונת  החל גולובין כשחקן הרכב במועדון. ב-23 ביולי 2016 נכנס גולובין כמחליף בדקה ה-61 בהפסד 0–1 לזניט סנקט פטרבורג במסגרת הסופר קאפ הרוסי.

בסיכום עונת 2017/2018 בליגת העל הרוסית בכדורגל הוכתר ל"תקוות השנה" בכדורגל הרוסי.

### מונקו
ביולי 2018 עבר למונקו תמורת 30 מיליון דולרים והפך לשחקן הרוסי היקר ביותר. את הופעת הבכורה שלו בקבוצה ערך במשחק נגד נים, ב-21 בספטמבר 2018, שהסתיים בשוויון 1:1. את השער הבכורה שלו במדי מונקו הבקיע בהפסד קבוצתו לגנגאן במשחק חצי גמר הגביע הצרפתי. שער הבכורה שלו בליגה היה בניצחון קבוצתו על טולוז במשחק הליגה שהסתיים בתוצאה 2:1 ונערך ב-2 בפברואר 2019. בסיכום מחזור 23 בליגה הוא הוכתר לשחקן המצטיין של המחזור. ב-24 בספטמבר 2019 הבקיע 2 שערים בניצחון קבוצתו על ניס בתוצאה 1–3. בנובמבר 2019 הוכתר לשחקן החודש בליגת העל הצרפתית בכדורגל. ב־7 בפברואר 2021 הבקיע לראשונה בקריירה שלושער במשחק מול נים בניצחון 3:2, במחזור ה-24 בליגה 1. הרוסי בן ה-24 כבש לשער היריבה בדקות 3, 12 ו־62.

## קריירה בינלאומית
גולובין זכה עם נבחרת רוסיה עד גיל 17 באליפות אירופה עד גיל 17 לשנת 2013, והשתתף איתה בגביע העולם עד גיל 17 באותה שנה. ב-7 ביוני 2015 ערך גולובין את הופעת הבכורה שלו בנבחרת רוסיה, כשהחליף את רומן שירוקוב בדקה ה-62 והבקיע את שער הבכורה שלו רבע שעה לאחר מכן בניצחון 2–4 על נבחרת בלארוס במשחק ידידות. גולובין היה חלק מסגל הנבחרת לטורניר יורו 2016, ושיחק בכל שלושת משחקי שלב הבתים, אותו לא עברה נבחרתו. גולובין נטל חלק פעיל מאוד בהרכב נבחרתו במונדיאל 2018 ובמשחק הפתיחה של המונדיאל כבש שער אחד ובישל שניים בניצחון 0–5 על ערב הסעודית.

## תארים
;אישיים
* שחקן החודש בליגה הצרפתית: נובמבר 2019
;קבוצתיים
צסק"א מוסקבה
* אליפות רוסיה (1): 2015/2016
נבחרת רוסיה עד גיל 17
* אליפות אירופה עד גיל 17 (1): 2013

## קישורים חיצוניים

* 

## הערות שוליים

קטגוריה:קשרי כדורגל רוסים
קטגוריה:כדורגלנים רוסים
קטגוריה:כדורגלני צסק"א מוסקבה
קטגוריה:כדורגלני מונקו
קטגוריה:כדורגלני נבחרת רוסיה
קטגוריה:כדורגלני יורו 2016
קטגוריה:כדורגלני מונדיאל 2018
קטגוריה:כדורגלני יורו 2020
קטגוריה:רוסים שנולדו ב-1996
צ'איירו

**ויליאם ג'ון וורנר** (אנגלית: William John Warner; 1 בנובמבר 1866 - 8 באוקטובר 1936) הנודע בכינויו צ'איירו, היה אסטרולוג אירי ומומחה מפורסם לתורת הנסתר שפעל בתחילת המאה ה-20. כינויו שאול מן המילה האנגלית Cheiromancy שפירושה קריאה בכף היד. הוא תיאר את עצמו כחוזה נסתרות שלימד קריאת כף היד, אסטרולוגיה ונומרולוגיה כשדית. במהלך הקריירה שלו התפרסם ביכולתו לנבא עתידות וחזה אירועים עולמיים ואירועים אישיים בחיי לקוחותיו.

## ביוגרפיה
צ'איירו נולד בכפר בפאתי דבלין, אירלנד. אימץ לעצמו את השם "הרוזן לואיס האמון".

בהסתמך על ספרי זיכרונותיו, הוא רכש את הידע שלו בתורת הנסתר והמיסטיקה בהודו. בתור נער, הוא הגיע לנמל בומביי ושם פגש את הגורו שלו (מדריך רוחני), הודי ברהמיני, שלקח אותו לכפר באזור מהאראשטרה. הותר לו ללמוד מספר עתיק שעסק בקריאת כף היד ושהיה עשוי מעור אנושי ומכתב זהב. לאחר שעלעל ושינן את הספר במשך שנתיים עזב ללונדון והחל לעסוק בקריאת ידיים.

צ'איירו היה להוט להתחתן, אך מקריאת כף ידו הסיק שהוא עתיד להינשא רק בגיל מבוגר. נבואתו העצמית אכן התממשה והוא נישא לאחר שאישה סעדה אותו במהלך מחלה קשה.

## קריירה
צ'איירו נהנה מקהל לקוחות מפורסמים מרחבי אירופה וארצות הברית להם ייעץ בסוף המאה ה-19 ותחילת המאה ה-20. הוא קרא בידיהם וניבא את עתידם של מפורסמים כגון: מארק טוויין, שרה ברנאר, מאטה הארי, אוסקר ויילד, גרובר קליבלנד, תומאס אלווה אדיסון, אדוארד השמיני, הוריישו קיצ'נר, ויליאם גלאדסטון, ג'וזף צ'מברלין ועוד. הוא נהג לבקש מלקוחות מפורסמים לחתום את שמם בספר אורחים וכן לתאר את רשמיהם מנבואותיו. על אדוארד השמיני כתב: "לא אתפלא אם לא יוותר על כלום, כולל על זכותו לרשת את כתר המלוכה, כדי להיות עם אהובתו". צ'איירו אף חזה שהיהודים יחזרו לפלשתינה וששמה ייקרא מחדש ישראל.

בספרו האוטוביוגרפי כלל קטעים משיחות שניהל עם מפורסמים מאותה עת כגון: אדוארד השביעי, צ'ארלס סטיוארט פרנל, הנרי מורטון סטנלי, מקס מילר, צ'ארלס ראסל, רוברט אינגרסול ואחרים.

ספרו "סודותיה האחרונים של הטיטניק" (Titanic's Last Secrets) הכיל חיזוי שניבא לוויליאם פירי, מבעלי החברה שיצרה את הטיטניק. צ'איירו חזה במדויק שהוא ינהל קרב על חייו ותיאר את שקיעתה של האונייה.

צ'איירו התפרסם בתור קורא בכף היד ומנבא עתידות של החברה הגבוהה, ואל קהל לקוחותיו נתווספו גם ספקנים בתורת הנסתר. מארק טוויין בעצמו כתב בספר האורחים שלו:

נלי מלבה כתבה:

## מותו
לאחר מספר שנים בלונדון ומספר מסעות ברחבי העולם, צ'איירו עבר לארצות הברית. הוא בילה את שנותיו האחרונות בהוליווד, פגש כעשרים לקוחות מדי יום ואף עבד על תסריט בטרם מותו מהתקף לב בשנת 1936. אלמנתו, הרוזנת לנה האמון, סיפרה שבעלה המנוח בן השבעים שייעץ לאריסטוקרטים אירופאים ולאנשי אצולה, חזה את מותו שלו יום לפני פטירתו.

מגזין טיים פרסם ידיעה על מותו ב-19 באוקטובר 1936:

צ'איירו טען שמעולם לא הבין את מקור כוחותיו הייחודיים, ולדעתו הוא איבד אותם בשנת 1906. בשל טענה של אחד מלקוחותיו שמעל בכספיו הוא היה תקופה במאסר. ישנן טענות שלאחר השתחררו מהכלא הוא ירד מנכסיו, איבד את חבריו וגם קהל לקוחותיו לשעבר התכחש לקיומו וסירב להמשיך ולהיוועץ עמו.

## קישורים חיצוניים
* 

קטגוריה:אסטרולוגים
קטגוריה:אירים
קטגוריה:פסאודו-מדע
קטגוריה:ילידי 1866
קטגוריה:נפטרים ב-1936
JBL

**JBL** (בתעתיק עברי: **ג'יי. בי. אל.**) היא חברת אלקטרוניקת שמע אמריקאית, שנוסדה בשנת 1946 על ידי ג'יימס בולואו לנסינג, ושמה הוא ראשי תיבות של שמו. המוצרים העיקריים של החברה הם רמקולים, אוזניות ואלקטרוניקת שמע. בחברה ישנן שתי חטיבות עצמאיות: JBL לצרכן ו-JBL למקצוענים. הראשונה מייצרת ציוד שמע לשוק הביתי, והאחרונה מייצרת ציוד מקצועי לאולפנים, תקליטנים, בתי קולנוע ועוד.

בשנת 1969 נמכרה להארמן אינטרנשיונל , שבשנת 2017 הפכה לחברת בת של סמסונג.

## גלריית מוצרים

קובץ:JBL Synchros E50BT.jpg|אוזניות הבלוטות' "Synchros E50BT"
קובץ:JBL 1200GTI DSC9561FP.jpg|סאב וופר לרכב "1200GTI"
קובץ:JBL-130208-0001EC.jpg|מערכת רמקולים תלת כיוונית "Ti2000"
קובץ:JBL Flip 3 bluetooth speaker (DSCF2653).jpg|רמקול בלוטות' מסוג "Flip 3"
קובץ:JBL Flip 4.jpg|רמקול בלוטות' נייד מסוג "Flip 4"


## קישורים חיצוניים

* 

קטגוריה:חברות אלקטרוניקה אמריקאיות
קטגוריה:יצרני חומרה אמריקאים
קטגוריה:יצרני אוזניות
משחק האמזונות

**משחק האמזונות** (Game of the Amazons, ובקיצור אמזונות) הוא משחק אסטרטגיה מופשט שהומצא בשנת 1988 על ידי וולטר סמקאוסקאס מארגנטינה. זהו משחק טריטוריה בדומה לגו, ובו תנועת כלים בדומה לשח.

באמזונות לוח משבצות שחור-לבן בגודל 10X10 (לוח של דמקה), ושני שחקנים שחור ולבן ולכל אחד ארבע אמזונות בצבע שלו, כמתואר באיור. בנוסף יש ערימת סמנים השייכת במשותף לשני השחקנים.

## החוקים
השחקנים משחקים לחלופין, כאשר תור הלבן ראשון. תור מורכב משני מהלכים: תחילה, מזיז השחקן את אחת האמזונות בצבע שלו בקו ישר (אופקי, אנכי או אחד משני האלכסונים, בדומה למלכה בשח) למשבצת פנויה בלוח. האמזונה אינה יכולה לקפוץ מעל אמזונה אחרת או משבצת מסומנת. לאחר מכן, יורה האמזונה חץ מהמקום החדש אליו הגיע אל משבצת ריקה, כאשר החץ גם הוא נע בקו ישר ואינו יכול לקפוץ מעל משבצות מסומנות או אמזונות. המשבצת אליה נורה החץ מסומנת, ומעתה לא ניתן לדרוך עליה. מפסיד במשחק מי שאין בידו מהלך חוקי לבצע.

## שטח ניקוד

## קישורים חיצוניים
סרטון ההסברה באנ' למשחק
קטגוריה:משחקי אסטרטגיה
אתרוג קלבריה

שמאל|ממוזער|150x150px|אתרוג קלבריה (ג'נובה)
**אתרוג קלבריה** (באיטלקית: **cedro di diamante**; שם מדעי: *Citrus medica var. vulgaris*) הוא זן של אתרוג שנקרא על השם מחוז קלבריה שבאיטליה. את שמו האיטלקי קיבל האתרוג מהעיר דיאמנטה  (באיטלקית: Diamante) השוכנת במחוז זה.

## היסטוריה
אתרוג קלבריה היה אחד ממיני האתרוג הבולטים בשוק קליפות ההדרים המסוכרות בעיר ליבורנו שבאיטליה, לשם הובא מליגוריה, נאפולי, קלבריה וסיציליה. מהאי קורסיקה הגיעו לתעשיית קליפות ההדרים המסוכרות בעיר ליבורנו אתרוגים מהזן אתרוג קורסיקאי, שהיה אתרוג מתוק בשונה מהזן אתרוג קלבריה שהיה זן חמוץ.

יהודים דתיים רבים מכנים אותו "אתרוג ג'נובה" (לרוב בהגייה אשכנזית: "אתרוג יאנווע") על שם נמל ג'נובה, אשר דרכו יוצא מאיטליה למדינות אחרות כגון אנגליה וארצות הברית, ושהיה מקור חשוב לאתרוגים עוד מתקופת בעלי התוספות.

כיום, אהוד מין זה בעיקר על חסידי חב"ד, חסידי סאטמר וחסידי גור.

## כשרות
במשך מאות שנים שימש המחוז מקור מרכזי לאתרוגים עבור יהודי אירופה, וקהילות רבות (בעיקר חסידיות) נהגו להשתמש דווקא באתרוגים אלו. חלק מהחקלאים המגדלים עצי אתרוג באזור קלבריה, משתמשים בטכניקה של הרכבה כדי להגן על עציהם מפני מחלות וקרה. נוהג זה יוצר קושי הלכתי עבור יהודים המעוניינים להשתמש באתרוגים אלה לשם קיום מצוות ארבעת המינים בחג הסוכות, ולפיכך חייב משגיח כשרות לוודא כי העצים הספציפיים שמהם נקטפים האתרוגים המשמשים לקיום המצווה לא עברו הרכבה.

לצורך זה מגיעים לאזור מדי שנה בחודשי הקיץ משגיחי כשרות מאירופה, מארצות הברית וכן מישראל ומפקחים על כשרות הפרדסים מהם נקטפים האתרוגים (שרבים מהם בבעלות יהודית), האתרוגים המשווקים כיום ברחבי העולם עומדים בדרך כלל תחת פיקוח ואין בהם בעיות כשרות.

## גידול בישראל
אתרוגים מזן קלבריה גדלים בפרדסים מיוחדים בכפר חב"ד על ידי חקלאים חסידי חב"ד, מזרעי אתרוג שבירך עליו הרבי מליובאוויטש.

## ראו גם
*ארבעת המינים
*אתרוג מורכב

## קישורים חיצוניים

* אתרוגי קלבריה בימינו, מכון ״הידור מצווה״
* Citron: The exquisite fruit that brings rabbis - מאתר ה-BBC

## הערות שוליים

קטגוריה:איטליה: תרבות
קטגוריה:יהדות איטליה
קטגוריה:אתרוג
סותבי'ס

**סותבי'ס** (באנגלית: **Sotheby's**, בתרגום מילולי: של סותבי) הוא תאגיד רב-לאומי בריטי שבסיסו בניו יורק. סותבי'ס הוא אחד מהמתווכים הגדולים בעולם של אמנות, חפצי נוי, תכשיטים, נדל"ן ופריטי אספנות. הספקטרום של סוגי שירותי החברה נע בין שירותים הדומים לאלו שנותנות חברות סחר באמנות גדולות לבין מכירות פרטיות של חפצי ערך.

## פעילות
סותבי'ס הוא בית מכירות האמנות הרביעי בעולם בוותק רציף, עם 90 סניפים ב-40 מדינות. בדצמבר 2011 היו לחברה 1,446 עובדים ברחבי העולם. בשנת 2011 היה לעסק האמנות הגדול בעולם, עם מכירות גלובליות בהיקף של 5.8 מיליארד דולר.

### ישראל
הסניף הישראלי של בית המכירות הוקם בשנת 1985.

החברה עורכת מדי פעם מכירות פומבית גם בישראל, ושל אמנות ישראלית בניו יורק.

זרוע הנדל"ן של בית המכירות סותבי'ס פועלת בישראל החל מ-2012.

## היסטוריה
סותבי'ס הוקמה ב-11 במרץ 1744 בלונדון. במשך 200 שנה היא עסקה בעיקר במכירת ספרים. באמצע המאה ה-20 נכנסה סותבי'ס לתחום האמנות והייתה לסוחרת האמנות הגדולה בעולם.

סותבי'ס הפכה לחברה ציבורית בבריטניה בשנת 1977. לאחר ירידה של 25 אחוז במכירות בשנים 1980–1981 החליטה סות'ביס להעתיק את המטה שלה בצפון אמריקה משדרת מדיסון למפעל סיגרים לשעבר בשדרת יורק, בניו יורק, בשנת 1982. בשנה שלאחר מכן, קבוצת משקיעים בראשות  מדטרויט רכשה את סותבי'ס, והקימה חברת החזקות המחזיקה בה, באוגוסט 1983 במישיגן.

בשנת 1988, נרשמו מניות החברה למסחר בבורסה של ניו יורק. בשנת 1989 היו לסותבי'ס כ-60 נציגויות ב-24 מדינות. בחודש יולי 2016, הפכה ענקית הביטוח הסינית "Taikang Life" לבעלת המניות הגדולות ביותר של סותבי'ס.

ביוני 2019, רכש הטייקון פטריק דרהי את בית המכירות בסכום של 3.7 מיליארד דולר. במסגרת עסקת הרכישה, סותבי'ס הפכה לחברה פרטית ומניותה נמחקו מהבורסה הראשית של ניו יורק (NYSE).

## מכירות מיוחדות
במאי 2012 מכרה סותבי'ס את אחת מארבע גרסאות של ציור "הצעקה", תמורת 120 מיליון דולר, המחיר הגבוה ביותר שבה נרכשה יצירת אמנות במכירה פומבית. השיא נשבר על ידי בית המכירות המתחרה כריסטי'ס בנובמבר 2015, כאשר הציור "עירום בנחת" של אמדאו מודיליאני נמכר ב–170.4 מיליון דולר.

במאי 2016 ערכה מכירה פומבית של תכשיטים ויהלומים בז'נבה, שבה נמכר יהלום ורוד ב-32 מיליון דולר, המחיר הגבוה ביותר ששולם מעולם על יהלום מסוג זה.

באוקטובר 2018, יצירה של האמן בנקסי "ילדה עם בלון" שנמכרה במכירה פומבית של סותבי'ס, השמידה את עצמה מספר שניות לאחר המכירה. בנקסי העלה סרטון ובו הוא מראה כיצד הוא מטמין במסגרת של התמונה מגרסת נייר המופעלת באמצעות שלט רחוק. מיד לאחר רכישת התמונה, הפעיל בנקסי את המגרסה שהשמידה את היצירה באופן חלקי. לאחר גריסת חלק מן התמונה, קפץ מחירה של היצירה.

## קישורים חיצוניים

* 
* 

* 
* 
* 
* 
* 

## הערות שוליים

קטגוריה:חברות בריטיות
קטגוריה:תאגידים רב-לאומיים
קטגוריה:בתי מכירות פומביות
קטגוריה:חברות שנסחרו בבורסה לניירות ערך בניו יורק
הבית הקטן ביותר באמסטרדם

**הבית הקטן ביותר ב[[אמסטרדם]]** (בהולנדית: **Het Kleinste Huis - הבית הקטן**) מצוי ברחוב אוד הוג 22 (Oude Hoogstraat), בלב העיר העתיקה של אמסטרדם, בירת הולנד. כינויו של הבית בן ארבע הקומות בא לו ממידותיו הקטנות - רוחב של 2.02 מטרים ואורך של 5 מטרים. עם הלבנים מהן הוא עשוי, גגו המשופע וה"מדרגות" שבראש החזית, הבית הוא דוגמה מיניאטורית לבתי התעלה המפורסמים של אמסטרדם ולאדריכלות המסורתית של העיר.

כיום רשום הבית כאתר מורשת לאומית (rijksmonument) בהולנד, ותיירים נוהגים לפקוד אותו. בקומה הראשונה נמצאת חנות ששימשה לאורך השנים תחומים ועסקים שונים, וכיום קיימת בה חנות תה קטנה. צמוד לבית בנוי שער מפואר המוביל לכנסייה הוולונית העתיקה של אמסטרדם, ומיד אחרי השער נמצא בית הודו המזרחית.

## היסטוריה
עד שנת 1733 שכן במספרים 20 ו-22 בית בשם "king david", על שם דוד המלך. בשנה זו נקנה הבית, ובמהלך חמש השנים הבאות נהרס והוחלף בבניין אחר. עיריית אמסטרדם רכשה שארית של המגרש בשטח של כ-10 מטרים רבועים, ועליו בנתה את הבית הקטן. קיומו של הבית מוזכר לראשונה במסמך רשמי משנת 1738, וב-1742 הושכר הבית ליצרן שעונים בשם ז'אן טנקינג, תמורת 150 פלורינים לשנה. בתחילה כלל הבית קומה אחת בלבד, ורק בין השנים 1768 ו-1787 נוספו לו שתי קומות ועליית גג.

## קישורים חיצוניים

* The Smallest House in Amsterdam, אתר המוקדש לבית 

קטגוריה:אמסטרדם: מבנים
עטלף-פירות מאכן-הד

**עטלף-פירות מאכן-הד** (שם מדעי: *Rousettus*) הוא סוג של עטלפי פרי, בתוכם מצויים 10 מינים. בסוג זה מין עטלף הפירות היחיד שמצוי בישראל - עטלף פירות מצוי או מצרי.

עטלפים אלה חיים באזור הטרופי של אפריקה, המזרח התיכון, דרום-מזרח אסיה ודרום איי האוקיינוס השקט. הם פעילי יום ואוכלים פירות שונים. במקומות מסוימים הם מזיקים לחקלאות המקומית וניצודים.

זהו הסוג היחיד מבין העטלפים הגדולים (Megachiroptera) שמבצע איכון הד (אקולוקציה). הצלילים בהם הם משתמשים לכך שונים מאוד מאלה של העטלפים הקטנים (Microchiroptera), ויש חוקרים המשערים שיכולת איכון ההד של ה-*Rousettus* התפתחה בנפרד במהלך האבולוציה, מכיוון שהם נוטים להתגורר במערות והיא מאפשרת להם לחיות בחושך מוחלט. עטלפי הפירות המצויים משתמשים לצורך איכון ההד בצלילי נקישה של לשונם בדופן הלוע, ולא בצלילים גרוניים. צלילים אלו הם בעלי תדירות נמוכה יותר מאלה שמשמיעים העטלפים הקטנים. עם זאת, אותות אלה מקנים לעטלף יכולת הימנעות טובה ממכשולים. השמיעה של עטלף הפירות המצוי מותאמת היטב לאותות האקולוקציה שהוא משדר. הצלילים הם אימפולסים קצרים בעלי אנרגיה נמוכה, ולכן קשה לאתר את הצליל המוחזר מהמכשול, והיכולת המרשימה של העטלף להימנע ממכשולים הן באור והן בחשכה נשארת כרגע בגדר חידה

## מיני הסוג
*עטלף פירות מצוי או מצרי (R. aegyptiacus)
*עטלף-פירות מנאדו (R. bidens)
*עטלף-פירות ג'יאופרי (R. amplexicaudatus)
*עטלף-פירות סולוואסי (R. celebensis)
*עטלף-פירות לסצ'נאולט (R. leschenaulti)
*עטלף-פירות לינדאום (R. linduensis)
*עטלף-פירות קומורו (R. obliviosus)
*עטלף-פירות חשוף-גב (R. spinalatus)
*עטלף-פירות ארך-שיער (R. lanosus)
*עטלף-פירות מדגסקרי (R. madagascariensis)

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1821
קטגוריה:טקסונים שתוארו בידי ג'ון אדוארד גריי
קטגוריה:עטלפי פרי
שמואל בן-זכאי

**שמואל בן-זכאי** (13 במאי 1936 – 10 ביוני 1998) היה שחקן כדורסל כיסאות גלגלים בנבחרת הפאראלימפית.

ב זכה עם נבחרת הכדורסל במדליית ארד, ב זכה עם הנבחרת במדליית זהב וב זכה עם הנבחרת במדליית כסף.

השתתף במשחקי סטוק מנדוויל וזכה להישגים. בתחרויות 1967 התחרה גם בטניס שולחן.

נפטר ב-1998 והוכר כחלל צה"ל שנפטר כתוצאה מפציעתו בשירות הצבאי.

## קישורים חיצוניים
* 
* פירוט השתתפותו בתחרויות המשחקים הפאראלימפיים באתר הרשמי של IPC 

## הערות שוליים

קטגוריה:אלופים פאראלימפיים ישראלים
קטגוריה:זוכי מדליית כסף פאראלימפית מישראל
קטגוריה:זוכי מדליית ארד פאראלימפית מישראל
קטגוריה:ספורטאים ישראלים במשחקים הפאראלימפיים טוקיו (1964)
קטגוריה:כדורסלנים במשחקים הפאראלימפיים טוקיו (1964)
קטגוריה:ספורטאים ישראלים במשחקים הפאראלימפיים תל אביב (1968)
קטגוריה:כדורסלנים במשחקים הפאראלימפיים תל אביב (1968)
קטגוריה:ספורטאים ישראלים במשחקים הפאראלימפיים היידלברג (1972)
קטגוריה:כדורסלנים במשחקים הפאראלימפיים היידלברג (1972)
קטגוריה:שחקני כדורסל בכיסאות גלגלים ישראלים
קטגוריה:כדורסלנים פאראלימפיים ישראלים
קטגוריה:ספורטאים נכי צה"ל
קטגוריה:ישראלים ילידי מצרים
קטגוריה:נכי צה"ל שהוכרו לאחר מותם כחללי צה"ל
קטגוריה:אישים הקבורים בבית הקברות מורשה
קטגוריה:ישראלים שנולדו ב-1936
קטגוריה:ישראלים שנפטרו ב-1998
מטרופולין צוואנה

**מטרופולין צוואנה** (באנגלית: **Tshwane Metropolitan area**) היא אזור המטרופולין של העיר פרטוריה, אחת משלוש ערי הבירה של דרום אפריקה. היא משתרעת על כל חלקה הצפוני של פרובינציית חאוטנג, ומהווה את המטרופולין השלישית בגודלה בפרובינציה זאת. בצוואנה מתגוררים קרוב ל-3 מיליון תושבים, כשלושה רבעים מהם שחורים וכחמישית לבנים. מתוך כלל התושבים, כ-750 אלף מתגוררים בפרטוריה, המשמשת כמרכז המטרופולין כולה.

מטרופולין צוואנה מנוהלת על ידי **רשות מטרופולין העיר צוואנה** (באנגלית: **City of Tshwane Metropolitan Municipality**) אשר הוקמה ב-5 בדצמבר 2000. רשות המטרופולין החליפה את רצף העיריות של הערים המרכיבים אותה, וכיום היא מתפקדת בתור העירייה של כלל ערים אלו, לרבות פרטוריה הבירה.

## דמוגרפיה
### התפלגות גזעית

### התפלגות לשונית

### פריסת אוכלוסין

## חלוקה מנהלית


 קובץ:Mamelodi.JPG|העיר מאמלודי ממעוף הציפור
 קובץ:Prinshof 349-Jr, Arcadia, Sunnyside, Muckleneuk.jpg|מבט אל צפון פרטוריה
 קובץ:South Africa-Cullinan Premier Mine02.jpg|מכרה גדול ממזרח לפרטוריה
 

## פוליטיקה
250px|ממוזער|שלט של עיריית צוואנה

## ערים תאומות

* 

## ראו גם
* פרטוריה
* חאוטנג

## קישורים חיצוניים

* 

## הערות שוליים

*
קטגוריה:חאוטנג
צוואנה
קטגוריה:יישובים שהוקמו ב-2000